

**ประกาศองค์การบริหารส่วนตำบลบุกระสัง**

**เรื่อง สอบราคาจ้างเหมาโครงการติดตั้งเครื่องกรองน้ำ พร้อมปรับปรุงระบบประปาหมู่บ้าน**

**หมู่ที่ 4 บ้านสระสะแก ตำบลบุกระสัง อำเภอหนองกี่ จังหวัดบุรีรัมย์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลบุกระสัง มีความประสงค์จะสอบราคาจ้างเหมาโครงการติดตั้งเครื่องกรองน้ำ พร้อมปรับปรุงระบบประปาหมู่บ้าน หมู่ที่ 4 บ้านสระสะแก รายละเอียดดังนี้

1. โครงการติดตั้งเครื่องกรองน้ำ พร้อมปรับปรุงระบบประปาหมู่บ้าน หมู่ที่ 4 บ้านสระสะแก ตำบลบุกระสัง อำเภอหนองกี่ จังหวัดบุรีรัมย์ พร้อมป้ายแนะนำโครงการ 1 ป้าย และป้ายโครงการ 1 ป้าย ( ตามแบบและประมาณการขององค์การบริหารส่วนตำบลบุกระสัง )

ราคากลาง 140,000.-บาท (-หนึ่งแสนสี่หมื่นบาทถ้วน-)

ผู้มีสิทธิ์เสนอราคาต้องมีคุณสมบัติดังนี้

1.เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาดังกล่าว

2.ไม่เป็นผู้ที่ถูกแจ้งเวียนชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว

3. มีผลงานก่อสร้างประเภทเดียวกัน ในวงเงินไม่น้อยกว่า 50 %. ของราคากลางที่ อบต. กำหนด

4.ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยไว้ เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

5.ไม่เป็นผู้มีประโยชน์ร่วมกันกับผู้ประสงค์ราคารายอื่นที่เข้าเสนอราคาให้แก่องค์การบริหารส่วนตำบลบุกระสัง ณ วันที่ประกาศสอบราคาจ้าง หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างด้วยวิธีทางอิเล็กทรอนิกส์ครั้งนี้

6.บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

7.บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์(e-Government Procurement :e-gp) ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์รวมข้อมูลจัดซื้อจัดจ้างภาครัฐ

8. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดได้

/ กำหนด...

-2-

กำหนดดูสถานที่ก่อสร้าง ในวันที่ 17 เดือน สิงหาคม พ.ศ. 2558 ระหว่างเวลา 09.00 น ถึง 09.30 น. ณ ที่ทำการโครงการฯ และกำหนดรับฟังคำชี้แจงรายละเอียดเพิ่มเติมในวันที่ 17 เดือน สิงหาคม พ.ศ. 2557 เวลา 13.00 น. ณ ที่ทำการองค์การบริหารส่วนตำบลบุกระสัง


กำหนดยื่นซองสอบราคา ตั้งแต่วันที่ 14 เดือนสิงหาคม พ.ศ. 2558 ถึงวันที่ 27 เดือน สิงหาคม พ.ศ. 2558 ระหว่างเวลา 08.30 -16.30 น. ณ ส่วนการคลัง องค์การบริหารส่วนตำบลบุกระสัง และยื่นซองสอบราคาในวันที่ 28 เดือนสิงหาคม พ.ศ. 2558 เวลา 08.30 – 16.30 น ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบล ระดับอำเภอ อำเภอหนองกี่ จังหวัดบุรีรัมย์ และกำหนดเปิดซองสอบราคา ในวันที่ 31 เดือนสิงหาคม พ.ศ. 2558 ตั้งแต่เวลา 13.30 น . เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ อำเภอหนองกี่ จังหวัดบุรีรัมย์

ผู้สนใจติดต่อขอซื้อเอกสารสอบราคาในราคา ชุดละ 500.-บาท ได้ที่ ณ ส่วนการคลัง องค์การบริหารส่วนตำบลบุกระสัง ระหว่างวันที่ 14 เดือน สิงหาคม พ.ศ. 2558 ถึงวันที่ 27 เดือน สิงหาคม พ.ศ. 2558 หรือสอบถามโทรศัพท์หมายเลข 0 4466 6398 ในวันและเวลา ราชการ หรือดูรายละเอียดได้จากเว็บไซต์ ขององค์การบริหารส่วนตำบลบุกระสัง [www.bukrasang.go.th](http://www.bukrasang.go.th/) และเว็บไซต์ของกรมบัญชีกลาง www. gprocurement.go.th

ผู้ชนะการสอบราคา จะทำสัญญาจ้างได้ก็ต่อเมื่อ องค์การบริหารส่วนตำบลบุกระสังได้รับอนุมัติงบประมาณหรือมีงบประมาณเพียงพอเท่านั้น หากองค์การบริหารส่วนตำบลบุกระสังไม่ได้รับอนุมัติงบประมาณหรือมีงบประมาณไม่เพียงพอ หรือได้รับหนังสือสั่งการหรือระเบียบเกี่ยวกับเงื่อนไขต่าง ๆ ในการทำสัญญาหรือการเบิกจ่ายเงิน หรือไม่ว่าด้วยเหตุใดก็ตาม การสอบราคาในครั้งนี้จะยกเลิกและผู้เข้ายื่นซองสอบราคาจะเรียกร้องค่าเสียหายใดๆ หรือสิทธิใดๆทางศาล จากองค์การบริหารส่วนตำบลบุกระสังมิได้

ผู้ซื้อและผู้ยื่นเอกสารสอบราคาจะต้องแสดงหลักฐานการเป็นหุ้นส่วนกิจการหรือเป็นผู้รับมอบอำนาจพร้อมบัตรประจำตัวประชาชน ในการขอซื้อและยื่นเอกสารสอบราคาดังกล่าว

ประกาศ ณ วันที่ 13 เดือน สิงหาคม พ.ศ. 2558



(ลงชื่อ)

(นายอิสรพงษ์ เสนคราม)

นายกองค์การบริหารส่วนตำบลบุกระสัง